Thanos
<s>Thanos je izmišljeni lik koji se pojavljuje u američkim stripovima izdavačke kuće Marvel Komiks.</s><s>Napravio ga je pisac/umetnik Džim Stalin, a prvi put se pojavio u stripu Nepobedivi Ajronmen #55, februara 1973. godine.</s><s>Ovaj lik se pojavljuje u filmovima Marvelovog filmskog univerzuma, a glume ga Damion Patije u filmu Osvetnici (2012) i Džoš Brolin u filmovima Čuvari galaksije (2014), Osvetnici: Era Altrona (2015), Osvetnici: Rat beskraja (2018) i Osvetnici: Kraj igre (2019) kroz snimke glasa i pokreta.</s><s>Lik se pojavljuje u raznim adaptacijama stripova, uključujući animirane televizijske serije, arkadne i video igre.</s>

<s>Biografija</s>

<s>Thanos je rođen na Saturnovom mesecu Titanu.</s><s>Po rođenju, njegova majka je bila šokirana njegovim izgledom i pokušala ga je ubiti, jer je verovala da će njen sin uništiti celi život u svemiru, ali ju je zaustavio A'Lars, Thanosov otac.</s><s>Tokom školskih godina, Thanos je bio pacifista, a igrao se jedino sa svojim bratom Erosom i kućnim ljubimcima.</s><s>Do adolescencije, Thanos je postao fasciniran nihilzmom i smrću, obožavao je i eventualno se zaljubio u fizičko utelovljenje smrti, Gospođicu Smrt.</s><s>Kao odrasla osoba, Thanos je povećao svoju fizičku snagu i moći kroz svoje vrhunsko naučno znanje.</s><s>Pokušao je i da stvori život za sebe usvajajući mnogu decu kao i postajući pirat.</s><s>Ne nalazi uopšte nikakvo ispunjenje sve dok ga ne poseti Gospođica Smrt, za koju ubija svoje potomstvo i svog piratskog kapetana.</s>

<s>Kosmička kocka i Kamenje beskraja</s>

<s>Želeći da impresionira Gospođicu Smrt, Thanos okuplja vojsku zloglasnih vanzemaljaca i počinje nuklearno bombardovanje Titana koje ubija milione članova svoje rase.</s><s>Tražeći univerzalnu moć u obliku Kosmičke kocke, Thanos putuje na Zemlju.</s><s>Pre sletanja njegov brod uništava obližnji automobil dok porodica svedoči o njegovom dolasku.</s><s>Bez znanja Thanosa, dva člana porodice su preživela u vozilu: očev duh je sačuvan od strane Titanskog kosmičkog entiteta Kronosa i dobio je novu formu Draksa Razarača dok je kćer pronašao Thanosov otac i podigao je kako bi postala junakinja Mundragon.</s><s>Thanos na kraju pronađe Kocku, a takođe privlači i pažnju Gospođice Smrti.</s><s>Spreman da ga Kocka napravi svemoćnim, Thanos zatim odbacuje Kocku.</s><s>Zatim zatvara Kronosa i razljućuje Kri junakinju Kapetan Marvel, koja je, uz pomoć superherojskog tima, Osvetnika i superkompjutera na Titanu, na kraju uspela da porazi Thanosa uništavanjem Kocke.</s><s>Thanos kasnije dobija pomoć Adama Varloka u ratu protiv Magusa i njegovog verskog carstva.</s><s>Tokom ovog saveza.</s><s>Thanos kuje plan da se ponovo ujedini sa Gospođicom Smrti, i tajno krade energiju Varlokovog Kamena duše, kombinujući ga sa moćima drugih Kamenja beskraja kako bi stvorio oružje moćno da uništi zvezdu.</s><s>Varlok pozove Osvetnike i Kapetana Marvela kako bi zaustavili Thanosa, iako je plan sprečen kada Thanos ubije Varloka.</s><s>Titan se regrupira i uhvati heroje, koje oslobađa Spajdermen i Ting.</s><s>Thanosa je konačno zaustavio Varlok, čiji duh izlazi iz Kamena duše i pretvara Titana u kamen.</s><s>Thanosov duh se eventualno ponovo pojavi kako bi pratio dušu umiruće Kapetana Marvel u kraljevstvo Smrti.</s>

<s>Moći i sposobnosti</s>

<s>Thanos je mutantski član rase superljudi poznatih kao Titanski Večni.</s><s>Poseduje sposobnosti koje su zajedničke za sve Večne, ali se u višem stepenu pojačavaju kombinacijom njegovog mutantsko-večnog nasleđa, bioničke amplifikacije, misticizma i moći koje mu daje apstraktni entitet, Smrt.</s><s>Demonstrirajući ogromnu nadljudsku snagu, brzinu, izdržljivost, besmrtnost i nepovredivost među ostalim osobinama, Thanos može apsorbovati i projektovati ogromne količine kosmičke energije i sposoban je za telekinezu i telepatiju.</s><s>Može da manipuliše materijom i da živi na neodređeno vreme bez hrane, vazduha ili vode, ne može umreti od starosti, imun je na sve zemaljske bolesti i ima visoku otpornost na psihičke napade.</s><s>Thanos je takođe istrenirani borac, obučen u ratu na Titanu.</s><s>Thanos je supergenije u skoro svim poznatim oblastima napredne nauke i stvorio je tehnologiju koja daleko prevazilazi ono što se nalazi na savremenoj Zemlji.</s><s>Često koristi prevoznu stolicu sposobnu za letenje u svemiru, projekciju polja sile, teleportaciju, putovanje kroz vreme i kretanje kroz alternativne univerzume.</s><s>Thanos je takođe glavni strateg i koristi nekoliko svemirskih brodova, najmanje tri pod imenom "Svetilište", kao osnovu operacija.</s>

<s>U drugim medijima</s>

<s>Film 
 U filmu Osvetnici (2012) Thanos se nakratko pojavljuje u sceni na kraju filma.</s><s>Damion Patije glumi Thanosa, Lokijevog misterioznog mecenu.</s><s>Thanos se pojavljuje u filmu Čuvari galaksije (2014).</s><s>U filmu se takođe pojavljuju njegove usvojene kćerke Gamora i Nebula.</s><s>Džoš Brolin je glumio Thanosa.</s><s>Thanos je prvobitno trebalo da ima veću ulogu u Čuvarima galaksije, ali je Džoš Vidon osećao da karakter treba da se nežnije proširuje.</s><s>U filmu Osvetnici: Era Altrona (2015), Thanos se nakratko pojavljuje u sredini poslednje scene.</s><s>Brolin je ponovio svoju ulogu.</s><s>U filmu Osvetnici: Rat beskraja (2018), Thanosa ponovo glumi Brolin.</s><s>Brolin je ponovio svoju ulogu u četvrtom nastavku, Osvetnici: Kraj igre (koji je premijerno prikazan u SAD 26. aprila 2019. godine).</s>

<s>Video-igre</s>

<s>Thanos se pojavljuje u igrama:
 Marvel Super Heroes i Marvel vs.</s><s>Capcom 2, a glas mu je posudio Endru Džekson;
 Lego Marvel Super Heroes;
 Lego Marvel's Avengers, a glas mu je posudio Ajzak Singleton;
 Marvel Future Fight;
 Marvel: Contest of Champions;
 Marvel Puzzle Quest, dodat je u decembru 2016. godine;
 Guardians of the Galaxy: The Telltale Series, sa glasom Džejka Harta;
 Marvel vs.</s><s>Capcom: Infinite, ponovo sa glasom Ajzaka Singletona;
 Fortnite Battle Royale, u kojoj se pojavila Rukavica beskraja koja se nasumično stvarala na mapi; svaki igrač koji je pokupi postaje Thanos i ima dodatne sposobnosti.</s><s>Brolin (koji je glumio Thanosa) posudio je glas za ovu igru;
 Lego Marvel Super Heroes 2;
 Spider-Man Unlimited.</s>

<s>Romani 
 Thanos je protagonist u romanu iz 2017. godine Thanos: Smrtna kazna Stjuarta Mura.</s><s>Priča prati Thanosovu poslednju šansu da osvoji ljubav Smrti nakon njegovog poraza na kraju stripa Rukavica beskraja.</s>

<s>Reference</s>

<s>Spoljašnje veze</s>

<s>Likovi iz serijala o Avengersima
Filmski likovi
Animirani likovi
Likovi iz TV-serija
Likovi iz videoigara
Fiktivni ubice</s>

